20.8.2018. | Vijesti

Dinamo u društvu najboljih:

GNK Dinamo službeno licenciran u FIFA 19!

GNK Dinamo s ponosom objavljuje svim navijačima da je klub postigao dogovor s EA Sportsom, te će se naš klub naći među službeno licenciranim klubovima u najnovijem izdanju planetarno popularne FIFA 19.

Svi ljubitelji ovog nogometnog serijala i Dinama imat će priliku zaigrati sa svojim najdražim klubom protiv velikih svjetskih i europskih klubova, a ponosni smo na činjenicu da je Dinamo jedini hrvatski i jedan od rijetkih klubova u ovom dijelu Europe koji će se naći u omiljenoj nogometnoj simulaciji.

FIFA 19 će u prodaji biti od 28. rujna. Osim Dinama u FIFA serijalu vas očekuje mnoštvo poboljšanja koja možete provjeriti na https://www.easports.com/fifa EA Sportsov FIFA serijal najpopularnija je nogometna simulacija na svijetu - koliko je popularna najbolje govori podatak da je šest milijuna primjeraka prošlogodišnje inačice prodano u samo tjedan dana.Osim Dinama u FIFA serijalu vas očekuje mnoštvo poboljšanja koja možete provjeriti na

Nakon ostvarene suradnje i licenciranjem kluba u Pro Evolution Soccer i Football Manager serijalima, Modri klub je licenciranjem u FIFA 19 još jednom potvrdio svoju poziciju regionalnog lidera kada je u pitanju orijentiranost prema novim tehnologijama i mlađim navijačima koji su najveći igrači računalnih igara.